polyglot-tagger/wikipedia-language-snippets-filtered huggingface dataset:
நாவற்குழியூர் நடராஜன் எனப்படும் கலாநிதி க. செ. நடராசா இலங்கைத் தமிழ் அறிஞரும், மரபுவழிக் கவிஞரும், ஆசிரியரும், எழுத்தாளரும் ஆவார். இவர் இலங்கை வானொலி தமிழ்ச் சேவைப் பணிப்பாளராகப் பணியாற்றியவர்.
மாவட்ட அளவிலான துடுப்பாட்டப் போட்டியில் விளையாட ஆரம்பித்த பிறகு நடராஜன், 2015-16 இல் பெங்கால் அணிக்கு எதிராக தமிழ்நாடு அணிக்கு முதல்முறையாக அறிமுகமானார். ஆனால் இவரது பந்துவீச்சு த்ரோ என்பதாக சந்தேகம் எழ இவர் பந்து வீச்சு பாணியை மாற்றி மீண்டும் முதல்தர துடுப்பாட்டத்துக்குள் நுழைந்தார். டி.என்.பி.எல். தொடரிலும், ரஞ்சி கோப்பையிலும் சாதனை புரிந்தது, அதனால் ஐபிஎல் மூலம் கிங்ஸ் லெவன் பஞ்சாப் அணியானது, இவரை 2017 ஆம் ஆண்டு ரூ.3 கோடிக்கு ஏலம் எடுத்தது. இவர் தமிழ்நாடு ரஞ்சி கோப்பை போட்டியில் 2016 17 விளையாடி உள்ளார். வங்காள அணிக்கு எதிராக 2015ஆம் ஆண்டு ஈடன் கார்டனில் முதன்முறையாக முதல் தர போட்டிகளில் ஆடினார்.
2018 ஆம் ஆண்டிலிருந்து சன்ரைசர்ஸ் ஐதராபாத் அணிக்காக விளையாடி வருகிறார். தற்போது துல்லியமாக யார்க்கர் பந்து வீசி வருகிறார்.
த. நடராஜன் என்பவர் ஓர் இந்தியத் துடுப்பாட்ட வீரர் ஆவார். இவர் 2020 திசம்பரில், இந்தியத் துடுப்பாட்ட அணிக்காக சர்வதேச அளவில் அறிமுகமானார். இவர் 2018 இந்தியன் பிரீமியர் லீக் சீசனில் இருந்து, சன்ரைசர்ஸ் ஐதராபாத் அணிக்காகவும் மற்றும் தமிழக அணிக்காகவும் விளையாடி வருகிறார். இவர் ஒரு இடது கை வேகப்பந்து வீச்சாளர் ஆவார். இந்தியாவின் 2020–21 ஆத்திரேலியா சுற்றுப்பயணத்தில் விளையாடும்போது, ஒரே சுற்றுப்பயணத்தில் மூன்று வித போட்டிகளிலும் சர்வதேச அளவில் அறிமுகமான முதல் இந்தியத் துடுப்பாட்ட வீரர் என்ற பெருமையைப் பெற்றார்.
நடராஜன் தமிழ்நாட்டின், சேலம் மாவட்டம், தாரமங்கலம் அருகே உள்ள சின்னப்பம்பட்டியைச் சேர்ந்த சாதாரணக் குடும்பத்தைச் சேர்ந்தவர். இவரது தந்தை தங்கராஜ் ஒரு நெசவுத் தொழிலாளி, தாய் சாந்தா சாலையோரக் கோழிக் கடை நடத்துபவர். நடராஜன் 12 ஆம் வகுப்பு வரை சேலம் மாவட்டம், தாரமங்கலம் அருகே உள்ள சின்னப்பம்பட்டி அரசு மேல்நிலைப் பள்ளியில் படித்தார். பின்னர் விளையாட்டு ஒதுக்கீட்டில் சேலம், ஏ. வி. எஸ் கலை மற்றும் அறிவியல் கல்லூரியில் வணிக மேலாண்மை இளமாணி படித்து முடித்து, அதே கல்லூரியில் முதுகலை வணிக மேலாண்மை பட்ட மேற்படிப்பு படித்தார்.
அக்டோபர் 26, 2020 அன்று, இந்தியத் துடுப்பாட்ட அணி, ஆஸ்திரேலியா துடுப்பாட்ட அணியுடன் சுற்றுப்பயணம் மேற்கொள்ள உள்ளது, இதற்கு நான்கு கூடுதல் பந்து வீச்சாளர்களில் ஒருவராக நடராஜனும் தேர்ந்தெடுக்கப்பட்டார். பிறகு நவம்பர் 9, 2020 அன்று, பிசிசிஐ வெளியிட்ட இருபது20 துடுப்பாட்ட அணி வீரர்களின் பட்டியலில் இடம் பெற்றிருந்த வருண் சக்கரவர்த்திக்கு ஏற்பட்ட காயம் காரணமாக அவரை நீக்கப்பட்டு, அதற்கு பதிலாக சர்வதேச இருபது - 20 அணியில் நடராஜன் சேர்க்கப்பட்டார்.
முதல் ஒருநாள் சர்வதேச போட்டியின் முன்னதாக, முதுகுவலியால் அவதிப்பட்டு வந்த நவ்தீப் சைனிக்கு மாற்று வீரராக இந்திய அணியில் சேர்க்கப்பட்டார். திசம்பர் 02, 2020 ஆம் தேதி நடந்த ஆத்திரேலியாவுக்கு எதிராக நடந்த மூன்றாவது சர்வதேச ஒருநாள் போட்டியில் அறிமுகமான இவர், அந்த போட்டியில் மார்னஸ் லபுசேனை ஆட்டமிழக்கச் செய்து, தனது முதல் சர்வதேச ஒருநாள் போட்டி விக்கெட்டை எடுத்தார். இப்போட்டியில் இவர் இரண்டு விக்கெட்டுகளை பெற்றார்.
சமச்சீர் திறவுகோல் வழிமுறை என்பது மறையீட்டியலில் பயன்படுத்தப்படும் ஒரு படிமுறைத் தீர்வு ஆகும். அதாவது இங்கு ஒரே வகையான மறையீட்டியல் திறவுகோல்கள் சாதாரண எழுத்துக்களை மறையாக்கம் செய்யவும் மறையாக்கப்பட்ட எழுத்துக்களை மீண்டும் சாதாரண எழுத்துக்களாக மாற்றவும் பயன்படும்.மறையீட்டியல் திறவுகோல்கள் ஒரே வகையாக இருக்கலாம் அல்லது திறவுகோல்களுக்கு இடையே மிகச் சிறிய வேறுபாடு காணப்படலாம். நடைமுறையில் இந்த மறையாக்கல் திறவுகோல்களைப் பயன்படுத்தி இரண்டு அல்லது இரண்டிற்கு மேற்பட்ட தனிநபர்கள் தங்களுக்கு இடையிலான தகவல் பரிமாற்றங்களை இரகசியமாக பராமரிக்க முடியும். சமச்சீர் திறவுகோல் வழிமுறையில் தகவல்களைப் பரிமாறிக்கொள்ளும் இரண்டு தரப்பும் கட்டாயம் ஒரே வகையான திறவுகோல்களைப் பயன்படுத்தியே ஆகவேண்டும், இது பொது திறவுகோல் மறையாக்கலுடன் ஒப்பிடும் போது சமச்சீர் திறவுகோல் வழிமுறையின் முக்கிய குறைபாடு ஆகும்.
தொகுதி மறைக்குறியீட்டில் ஒரு குறிப்பிட்ட எண்ணிக்கையான பிட்ஸ்கள் ஒரு தனித்தொகுதியாக எடுக்கப்பட்டு மறையாக்கலுக்கு உட்படுத்தப்படும்.இங்கு செய்தியை பொறுத்து தொகுதியின் அளவுகள் வேறுபாடும். பொதுவாக 64 பிட்ஸ் கொண்ட தொகுதிகள் பயன்படுத்தப்படும். வழிமுறை ஆல் 2001 இல் ஏற்றுக்கொள்ளப்பட்டது. அத்தோடு தொகுதி மறைக்குறியீடு முறையில் 128- . பயன்படுத்தபடுகிறது.
கொமோடோ தேசிய பூங்கா இந்தோனேசியாவின் சுந்தா சிறு தீவுகளில் அமைந்துள்ள தேசிய பூங்கா ஆகும். இது கிழக்கு நுசா தந்கரா மாகாணமும் மேற்கு நுசா தந்கரா மாகாணமும் இதன் எல்லையில் உள்ளன. கொமோடோ, படார், ரின்கா ஆகிய பெரிய தீவுகளும் மேலும் 26 சிறு தீவுகளும் இப்பூங்காவில் அடங்கியுள்ளன. இதன் மொத்த பரப்பு 1,733 சதுர கிமீ ஆகும். இதில் 603 சதுர கிமீ நிலமாகும். கொமோடோ டிராகன்களை பாதுகாக்க இப்பூங்கா 1980ஆம் ஆண்டு உருவாக்கப்பட்டது. பின்னர் இது கடல் உயிரினங்கள் உட்பட மற்ற உயிரினங்களை பாதுகாக்க தொடங்கியது. 1991ஆம் ஆண்டு இப்பூங்கா யுனெசுக்கோ உலக பாரம்பரிய தளம்.ஆக அறிவிக்கப்பட்டது
இப்பூங்கா மேற்கு புலோரெசு தீவைச்சேர்ந்த மூன்று பெரிய தீவுகளான கொமோடோ, படார் , ரின்கா மற்றும் 26 சிறிய தீவுகளை உள்ளடக்கியது. இப்பூங்காவை சுற்றியுள்ள கடல் சேப் நீரிணினையை சேர்ந்தது. தேசிய பூங்கா உள்ள தீவானது எரிமலைக் குழம்புகளால் ஆன வகையைச் சேர்ந்தது. தீவின் நிலப்பகுதி கரடுமுரடாணது மலைகளால் சூழப்பட்டது,
நிலப்பரப்பு கடல் மட்டத்திலிருந்து 735 மீட்டர் உயரம் வரை இருக்கும். இந்தோனேசியாவிலேயே வறண்ட காலநிலையை உடையது. ஆண்டு சராசரி மழை அளவு 800 மிமீ முதல் 1000 மிமீ வரை இருக்கும். வறண்ட காலநிலையுள்ள மே முதல் அக்டோபர் வரை வெப்பம் 40 செ அளவுக்கு இருக்கும்.
கொமோடோ தேசிய பூங்கா 1980 ஆம் ஆண்டு உருவாக்கப்பட்டது. 1991ஆம் ஆண்டு யுனெசுக்கோ அமைப்பால் உலக பாரம்பரிய தளம் என்று அறிவிக்கப்பட்டது. பூங்கா முதலில் கொமோடோ டிராகனை பாதுகாக்க உருவாக்கப்பட்டாலும் பின்பு நிலத்திலும் நீரிலுமுள்ள பல்லுயிர்களை பாதுகாக்க முனைந்தது.கொமோடோ டிராகன் 1912ஆம் ஆண்டு ஒல்லாந்தர் பாதுகாப்பு படையைச்சேர்ந்தவர் கண்டு பிடித்தார்.
வறண்ட வெப்ப காலநிலை புல்வெளி உருவாவதற்கு சிறந்தது. இதனால் இப்பகுதி கொமோடோ டிராகன் வாழ ஏற்ற இடமாக உள்ளது. கொமோடோ டிராகன் கொமோடோ, ரின்கா, கிலி மோடாங் போன்ற சில தீவுகளில் உள்ளன இவை படார் தீவில் அழிந்துவிட்டன.
இத்தீவை சேர்ந்தவர்கள் மீனவர்கள். இத்தீவில் இருப்பவர்களை பற்றி சிறிதே வெளியில் தெரிகிறது. இத்தீவு பிமா சூல்தானுக்கு உட்பட்டது என்றும் இத்தீவை யாரும் பொருட்படுத்தாததால் இதில் உள்ளவர்களுக்கு மற்றவர்களால் எந்த ஆபத்தும் நேரவில்லை.
முகில் காடுகள் எனப்படுபவை ஈரப்பதம் நிறைந்த பசுமைமாறா காடுகள் இவை கடல் மட்டத்திலிலந்து 500 மீட்டருக்கும் மேலே இருக்கும். பல்வேறு வ்கையான அரிய வகை தாவரங்கள் இங்குள்ளன. கடற்கரை ஓரங்களில் அலையாத்திக் காடுகள் உள்ளன.
கொமோடோ தீவை சுற்றியுள்ள கடல் பரப்பு நிறைய கடல் வாழ் உயிரினங்கள் வாழும் பல்லுயிர் மண்டலமாக விளங்குகிறது. கொமோடோ தீவுகள் பவள முக்கோணம் பகுதியில் அமைந்திருக்கிறது. இப்பகுதியில் நிறைய பல்லுயிர்கள் வாழ்கின்றன.
பெண்ணேசுவர மடம் ஊருக்கு அருகில் உள்ள ஊர் ஜெயினூர், இந்த ஊரில் சைன சமயத்தினர் மிகுதியாக வாழ்ந்து வந்தனர். இவர்கள் அருகில் வாழக்கூடிய சைவ சமய மக்களுக்கு துண்பங்களை இழைத்தனர். இதைக் கேள்வியுற்ற மூன்றாம் குலோத்துங்க சோழன் சைனர்களை ஒடுக்க தன் படைகளுடன் வந்தான். அங்கேயே சில நாட்கள் தங்கி இருந்தான், அப்போது குலோத்துங்கனின் கனவில் ஒரு சுயம்பு லிங்கத்தைக் கண்டான். அடுத்த நாள் ஒரு பனை மரத்தினடியில் ஒரு பசு தானாக பால் சொரிவதைக் கண்டு அதிசயித்து, அதன் அருகில் சென்று கவணித்தபோது அங்கு அவனது கனவில் தோன்றிய சுயம்பு லிங்கம் இருப்பதைக் கண்டு வணங்கினான். அதன் பிறகு நடந்த போரில் குலோத்துங்கன் வெற்றி கண்டான். பனை மரத்தின் அடியில் கண்ட ஈசனுக்கு கோயில் எழுப்ப மக்களிடன் உறுதியளித்து, தனது வெற்றியின் நினைவாக அவன் இக் கோயிலை எழுப்பினான்.
சோழர்களால் நூற்றுக்கணக்கான கோயில்கள் கட்டப்பட்டுள்ள என்றாலும் எங்கும் அவர்களின் சின்னமான புலிச் சின்னத்தைப் பொறித்ததாக இதுவரை கண்டறியப்பட்டதில்லை ஆனால் பெண்ணேஸ்வர் கோயிலின் கருவறையின் வடக்குப் புறம் நான்முகனின்கீழ் குமுதப்படையில் பொறிக்கப்பட்டுள்ள சோழ பட்டத்தரசி சோழனை முழுதுடையாள் கூத்தாடும் தேவர் நாச்சியார் என்பவரின் கல்வெட்டில் அவரின் பெயருக்கு முன்னால் கோட்டுருவமாக சோழரின் புலிச் சின்னம் பொறிக்கப்பட்டுள்ளது சிறப்பு. இது மட்டுமல்லாது மூன்றாம் குலோத்துங்க சோழனின் சிலையும் கோயிலில் உள்ளது.
வேதவல்லி உடனுறை பெண்ணேசுவரர் கோயில் என்பது கிருட்டிணகிரி மாவட்டம், காவேரிப்பட்டணத்திலிருந்து ஐந்து கிலோமீட்டர் தொலைவிலும் தர்மபுரியில் இருந்து 35 கி.மீ. தொலைவில் உள்ள பெண்ணேஸ்வர மடம் என்னும் ஊரில் தென்பெண்ணை ஆற்றின் மேற்குக் கரையில் உள்ளது. இக்கோயிலுக்கு எதிராக ஸ்ரீ பெண்ணேசுவரர் மலை என்னும் மலை உள்ளது. இந்த மலையை முழுநிலவு நாளில் பக்தர்கள் கிரிவலம் வருகின்றனர்.
இக்கோயில் காணப்படும் போசள மன்னன் வீர இராமநாதன் ஆட்சிக் கால கல்வெட்டில் இத்தல இறைவன் பெண்ணை நாயினார் என்று குறிக்கப்பட்டுள்ளார். பின்னர் சமசுகிருதமயமாக்கலால் பெண்ணேஸ்வரர் என்று அழைக்கப்பட்டார். இக்கோயில் பெண்ணை ஆற்றின் கிழக்குக் கரையில் உள்ளதால் பெண்ணை நாயினார் என்று அழைக்கப்பட்டிருக்கலாம்.
கரந்தட்டாங்குடி சப்தஸ்தானத்தோடு தொடர்புடைய கோயில்களில் இக்கோயில்களும் ஒன்றாகும். கரந்தட்டாங்குடி சப்தஸ்தானம் என்பதானது கரந்தட்டாங்குடி, வெண்ணாற்றாங்கரை தஞ்சபுரீசுவரர் கோயில், திட்டை வசிஷ்டேசுவரர் கோயில், கூடலூர் சொக்கநாதர் கோயில், கடகடப்பை ராஜராஜேசுவரர் கோயில், புன்னைநல்லூர் கைலாசநாதர் கோயில், பூமால்ராவுத்தர் தெருவிலுள்ள வைத்தியநாதேசுவரர் கோயில் ஆகிய கோயில்களை உள்ளடக்கியதாகும். கரந்தட்டாங்குடி வசிஷ்டேஸ்வரர் கோயிலில் கிளம்புகின்ற கண்ணாடிப் பல்லக்கு மிகவும் விமரிசையாக அலங்கரிக்கப்பட்டு பிற பல்லக்குகளுடன் அனைத்து சப்தஸ்தானங்களுக்கும் சென்றுவிட்டு இறுதியில் கரந்தட்டாங்குடியை வந்தடையும். பல ஆண்டுகளாக நடைபெற்றுவந்த கரந்தட்டாங்குடி சப்தஸ்தானம் சில ஆண்டுகளாக நடைபெறவில்லை.
மூலவர் மேற்கு நோக்கியும், அம்மன் தெற்கு நோக்கியும் உள்ளனர். மூலவர் சன்னதிக்கு முன்பாக வலப்புறம் விநாயகர் உள்ளார். அருகே நந்தியும், பலிபீடமும் உள்ளன. வெளிச்சுற்றில் வள்ளி தெய்வானையுடன் கூடிய சுப்பிரமணியர், கன்னி மூல விநாயகர், பாலசுப்பிரமணியர் ஆகியோர் உள்ளனர். சூரியன், சனீசுவரர், பைரவர், நாகம் ஆகியோர் உள்ளனர். மூலவருக்கு இடது புறம் தட்சிணாமூர்த்தி உள்ளார். திருச்சுற்றில், மூலவர் சன்னதிக்கு வலது புறத்தில் நடராஜர் மண்டபம் உள்ளது. இக்கோயில் கரந்தை சப்தஸ்தானத்தோடு தொடர்புடைய கோயில்களில் ஒன்றாகும்.
கூடலூர் சொக்கநாதர் கோயில் தமிழ்நாட்டின் தஞ்சாவூரில் அமைந்துள்ள சிவன் கோயிலாகும். இந்தக் கோயில் தஞ்சாவூர்-கும்பகோணம் சாலையில் தஞ்சாவூருக்கு அருகே வெண்ணாற்றங்கரையில் கூடலூர் என்னுமிடத்தில் அமைந்துள்ளது.
போலந்து அறிவியல் கல்விக்கழகத்தின்படி , ஆவுக் எனும் ஆங்கிலச் சொல்லின் வரலாற்றியல் இணைச்சொல்லான ஆவுக்கே வேர்ச்சொல்லாகும். இது ஆவெல்கே அல்லது ஆவெலெக்கே என மாறியது.
பாட்ரிக் மூரின் கூற்றுப்படி, எவெலியசு என்பது எவெல்கே என்பதன் திரிபாகும். , அல்லது எவெல் , எவெல்கே அல்லது ஓஃபெல் , ஓவெல்கே , ஓஃபெல்கே என்பவற்றின் திரிபாகும்.
பெலிக்சு பெந்த்கோவ்சுகியின் கூற்றுப்படி , இவர் இளமையில் இவர் ஓஃபெலியசு எனவும் உலூத்விக் குந்தர்-பூர்சுடென்வால்டேவின் அறிக்கைப்படி , இலத்தீன வடிவப் பயன்பாட்டுக்கு அடுத்தபடி, எவெலியசுவின் கையெழுத்து யோகான்னசு ஓஃபெலியசு தாந்திசுகானசு என 1631இலும் கேன்சு ஓவெல்கே என 1639 இலும் அமைந்தது.
பள்ளிக் கல்வியின் பின்னர் இவர் பீட்டர் குரூகரிடம் பயின்றார். இவர் இலைடன் பல்கலைக்கழகத்தில் 1630 இல் சட்ட வரலாறு கற்றார். பிறகு இங்கிலாந்துக்கும் பிரான்சுக்கும் சென்று, பியேர் காசெண்டியையும் மரீன் மெர்சென்னேவையும் அதனாசியசு கிர்ச்சரையும் சந்தித்தார். இவர் 1634 இல் சொந்த நகருக்குத் திரும்பிவந்து 1635 மார்ச்சு 21 இல் காதரைன் இரெபெசுக்கேவை மணந்தார். இவரது மனைவி இருவீடுகளுக்கு உரிமைவாய்ந்த பக்கத்து வீட்டுக்காரி ஆவார். இவர் இவரினும் இரு அகவை இளையவர். அடுத்த ஆண்டே இவர் பேர் தேறலாக்க வணிக்க் குழுவின் உறுப்பினர் ஆனார். இதை 1643 முதலே தலைமை தாங்கி நடத்தலானார்.
யோகான்னசு எவெலியசு ; ; – 28 ஜனவரி 1687) ஒரு நகரமன்ற உறுப்பினரும் அப்போது போலந்து-உலூத்தூனியப் பொதுநலவாயப் பகுதியாகவிருந்த தான்சிக்கின் மேயரும் ஆவார். வானியலாளராக இவர், நிலாவின் நிலக்கிடப்பியல் புல நிறுவுனராகப் பெயர்பெற்றார். இவர் பத்து விண்மீன்குழுக்களை விவரித்தார். இவற்றில் ஏழு இன்றும் வானியலாளர்களால் ஏற்கப்படுகின்றன.
இவரது தந்தையார் ஆபிரகாம் எவெல்கே ஆவார். இவரது தாயார் கோர்துலா எக்கர் ஆவார். இருவருமே செருமன் மொழிபேசும் உலுத்தேரியக் கிறித்தவராவர். பொகீமியாவைச் சேர்ந்த மதுத் தேறல் வணிகராவர். இளமையில் இவர் காதெசு சென்று அங்கே போலிசு மொழியைக் கற்றார்.
இவர் பெயர்பெற்ற யோபன் தேறலை உருவாக்கினார். இதன் பெயர் யோபன்காசே எனும் தெருவின் பெயரால் அழைக்கப்படுகிறது. இது 1945 ஆம் ஆண்டுக்குப் பின்னர் பிவ்னா தெரு என மாற்றப்பட்டது. இத்தெருவில் தான் குதான்சுக் நகரப் புனித மேரி ஆலயம் அமைந்துள்ளது.
சாட் ஏரி என்பது தோராயமாக 1,350 சதுர கிமீ உடைய ஏரியாகும். இவ்வேரி சகாரா பாலைவனத்தின் எல்லையில் அமைந்துள்ளது. ஆப்பிரிக்காவில் உள்ள இது ஆழம் குறைந்த நிலத்தால் சூழப்பட்ட நன்னீர் ஏரியாகும். இது வடிகால்கள் அற்ற மூடப்பட்ட ஏரியாகும். இந்த ஏரியை சுற்றி சாட், நைசீரியா, நைசர், கேமரூன் ஆகிய நாடுகள் உள்ளன. இதன் பரப்பளவு பல் வேறு காலகட்டங்களில் மாறி மாறி இருந்துள்ளது. 1960 முதல் 1998 வரையான காலங்களில் இவ்வேரி 95% சுருங்கியது. ஆனால் 2007இல் செயற்கோள் மூலம் எடுக்கப்பட்ட படங்கள் முந்தைய ஆண்டுகளை விட ஏரி குறிப்பிடத்தகுந்த அளவு முன்னேறியுள்ளதை காட்டுகிறது. இவ்வேரி இதனை சுற்றியுள்ள 68 மில்லியன் மக்களுக்கு நீர் ஆதாரமாகவும் பொருளாதாரத்தில் சிறப்பு பங்கு வகிப்பதாகவும் உள்ளது. சாட் வடிநிலத்துள்ள பெரிய ஏரி இதுவேயாகும்.
இந்த ஏரியின் பெயராலயே சாட் நாடு அழைக்கப்படுகிறது. சாட் என்பது உள்ளூர் சொல்லாகும் இதற்கு அகண்ட நீர் அதாவது ஏரி என்று பொருள். இது பழக்கால நிலத்தால் சூழப்பட்ட கடலின் எச்சம். கிமு 5,000 வாக்கில் இருந்த நான்கு பழங்கால ஏரிகளில் இதுவே பெரியதாகும். 1 மில்லியன் சதுர கிமீ பரப்பளவு உடையதாக இருந்ததாக நம்பப்படுகிறது. இது தற்போது உள்ள காசுப்பியன் கடலை விட பெரிதாகும்.மாயோ கெப்பி ஆறு இந்த ஏரியில் தோன்றியதாக கருதப்படுகிறது. பழங்காலத்தில் மாயோ கப்பி ஆறு நைசர் ஆற்றுடனும் இணைந்து அத்திலாந்திக்குப் பெருங்கடலுடன் இவ்வேரியை இணைத்தது . ஆப்பிரிக்க மாண்டீசுகள் சாட் ஏரிப்பகுதிக்கு நீர் வரும் பாதையில் உள்ளதே இதற்கு ஆதாரமாகும்.
ஏரி ஆழம் குறைந்தது. அதிகபட்ட ஆழம் 10.5 மீட்டராகும். ஒவ்வொரு காலங்களிலும் ஏரியின் பரப்பளவு வேறுபடும். கால்வாய், ஆறு என்று இதிலுள்ள நீர் வெளியேற வாய்ப்பற்ற இது மூடப்பட்ட ஏரியாகும். நீர் ஆவியாவதின் வழியாகவும் போடேலே என்ற தூசு புயல் மூலமாகவும் இதன் நீர் வெளியேறுகிறது இடமாறுகிறது. இதன் காலநிலை ஆண்டின் பெரும்பாலான சமயங்களில் வறண்டதாகும். யூலை முதல் செப்டம்பர் மாதத்தில் சிறிது அளவு மழை இருக்கும்.
சாட் ஏரியின் பெரும்பகுதி சாட் நாட்டின் மேற்குப்பகுதியில் உள்ளது. சாரி ஆற்றின் மூலம் இவ்வேரி 90% விழுக்காடு நீரைப் பெறுகிறது சிறு அளவு நீர் நைசர், நைசீரியா எல்லை வழியாக பாயும் யோபே ஆற்றின் மூலம் கிடைக்கிறது. இதன் நீர் அதிக அளவு நீராவியாக வெளியேறினாலும் இது நன்னீர் ஏரியாக உள்ளது. இவ்வேரியின் பாதி சிறு சிறு தீவுகளாக உள்ளது. இதன் எல்லை ஈர புல்வெளி நிலமாகவுள்ளது.
குல்லாய் குரங்குகள் மிகவும் பரவலான சைகைகள் மற்றும் நடத்தைகளைக் கொண்டுள்ளன. அவை எளிதில் வேறுபடுகின்றன. லிப் ஸ்மக்கிங் மிகவும் பொதுவான தொடர்புடைய நடத்தைகளில் ஒன்றாகும், ஒரு குரங்கு தனது வாயை திறந்த நிலையில் திறக்கலாம் மற்றும் அதன் வாய் திறக்கப்படலாம், அதனுடன் அதன் நாக்கு மற்றும் அதன் உதடுகள் இடையே ஒருவருக்கொருவர் எதிராக அழுத்துவதன் மூலம், ஒரு ஒலி கேட்கும். பயங்கரமான சந்திப்புகளின் போது ஒரு துணை ஆளுமைக்கு ஒரு அடிநாதமான நிகழ்ச்சியைக் காட்டும் பயம் அல்லது சமர்ப்பிப்பு மிகவும் பொதுவான சைகை ஆகும். அதன் மேல் உதடுகளை பின்னால் இழுத்து, அதன் மேல் பற்களைக் காட்டும். இது பைதான் கள் மற்றும் சிறுத்தை கள் போன்ற கொடிய உயிரினங்களிடமிருந்து தப்புவதற்காக இவ்வாறு செய்கின்றன.
மற்ற குரங்கினங்களைப் போலவே குல்லாய் குரங்கு, ஒரு நேர்கோட்டு ஆளுமை வரிசைமுறையை பகிர்ந்து கொள்கிறது; ஆல்பா வகை ஆண் குரங்கினம் ஆண் இனங்களின் தலைமையாகவும், அதைத் தொடர்ந்து, ஒரு பீட்டா வகை ஆண் மற்றும் ஒரு காமா வகை ஆண் மற்றும் அதனதன் ஆதிக்கத்தின் படி பகிர்ந்து கொள்கின்றன. இதேபோல், பெண்களும் இந்த நேர்கோட்டைப் பின்தொடரும். ஆண் மற்றும் பெண் குரங்குகள் இந்த வகை வரிசை முறையில் தன் துணையுடன் சேர்கின்றன. பொதுவாக, வெவ்வேறு வகை இனங்களுடன் தொடர்பு கொள்வதில்லை. ஆண் குரங்கினங்கள் பொதுவாக பெண் குரங்குகளிடம் ஆதிக்கம் செலுத்துபவையாக உள்ளன.
குல்லாய் குரங்கு இவை தமிழகப் பகுதியான மேற்குத் தொடர்ச்சி மலைத்தொடரில் அமைந்துள்ள ஆனை மலைக் காடுகளில் காணப்படும் ஒரு குரங்கு வகையாகும். இவ்வகையான குரங்குகள் ஓரிட வாழ்வியாக உள்ளது. இக்குரங்குடன் தொடர்புடையதாகக் கருதப்படும் செம்முகக் குரங்குகள் இந்தியப் பெருங்கடல் பகுதி துவங்கி கோதாவரி நதி, தபதி ஆறு போன்ற வட இந்தியாப் பகுதிகளிலும் காணப்படுகிறது. இது போக தற்போதைய காலங்களில் செம்முகக் குரங்குகளின் தொடர்புடைய இனங்கள் அழிவிற்கு உள்ளாக்கப்பட்டு வருகிறது.
பன்னிரண்டு வயதில் தமிழில் புலமை பெற்று பாட்டு இயற்றுமளவுக்குத் தமிழில் புலமை பெற்றார். தன‌து நண்பர்களின் யோசனையின்பேரில் தன்பெயரை தனித்தமிழில் தான் பிறந்த மகிபாலன்பட்டியின் பெயரையும் சேர்த்து மகிபை பாவிசைக்கோ என மாற்றிக் கொண்டார்.
மகிபாலன்பட்டியில் தொடக்கக் கல்வியை முடித்த இவர், திருப்பத்தூர் நாகப்பா மருதப்பா உயர்நிலைப் பள்ளியில் பள்ளிப்படிப்பை முடித்தார். சென்னை நக்கீரர் கழக திருவள்ளுவர் தமிழ்க் கல்லூரியில் புலவர் பட்டப்படிப்பில் தேர்ச்சி பெற்றார்.
கல்லூரி காலத்தில் இந்தித் திணிப்பு எதிர்ப்புப் போராட்டம் உள்ளிட்ட பல்வேறு போராட்டங்களில் பங்கேற்று சிறை சென்றுள்ளார். தனித்தமிழ் இயக்கச் செயல்பாடுகளினால் 1960களில் கருநாடக மாநிலத் தலைநகர் பெங்களூரில் குடியேறினார். அங்கு தமிழ் மொழி பாதுகாப்பு போராட்டங்களையும், தமிழர் நலப் போராட்டங்களையும் முன்னின்று நடத்தியுள்ளார்.
துவக்கத்தில் திராவிட இயக்கக் கருத்துகளால் ஈர்க்கப்பட்ட இவர், பின்னாளில் "தமிழ்த்தேசியத் தந்தை" பெருஞ்சித்திரனாரின் தனித்தமிழ் சிந்தனையில் ஈடுபாடு கொண்டார். அதிகாரத்துக்கு எதிரான புரட்சிகர கருத்துகளை எழுதிய இவர், பெருஞ்சித்திரனாரின் தென்மொழி ஏட்டின் முகவராகப் பணியாற்றினார்.
இன்றைய தமிழ்நாட்டின் சிவகங்கை மாவட்டம், ம‌கிபாலன்ப‌ட்டியில் 15 திசம்பர் 1942 அன்று ஒரு இசுலாமியக் குடும்பத்தில் பிறந்த இவரது இயற்பெயர் பீர் முகமது.
மராத்தியப் பேரரசிற்கு எதிராக நடைபெற்ற இரண்டாம் ஆங்கிலேய மராத்தியப் போரில் உதய்பூர் இராச்சியப் படைகள், பிரித்தானியக் கம்பெனி படைகளுக்கு ஆதரவாக போரிட்டனர். பின்னர் உதய்பூர் இராச்சியம் 31 சனவரி 1818 முதல் துணைப்படைத் திட்டத்தின் கீழ் ஆங்கிலேயருக்கு அடங்கிய சுதேச சமஸ்தானமாக செயல்பட்டது. பிரித்தானிய அதிகார வர்க்கம், மேவார் இராச்சிய மன்னர்களுக்கு, 19 பீரங்கி குண்டுகள் முழங்கி மரியாதை செய்தது.உதய்பூர் இராச்சியத்தின் இறுதி மன்னர் பூபால சிங், உதய்பூர் சமஸ்தானத்தை இந்தியாவுடன் இணைக்கும் ஒப்பந்தத்தில் 7 ஏப்ரல் 1949 அன்று கையொப்பமிட்டார். பின்னர் உதய்பூர் இராச்சியம் இந்தியாவுடன் இணைந்தது.
உதய்பூர் இராச்சியம் அலலது மேவார் இராச்சியம் , தற்கால இராஜஸ்தான் மாநிலத்தின் தென்கிழக்கில் அமைந்த மேவார் பிரதேசத்தை கி பி 730 முதல் சித்தோர்கார் நகரத்தை தலைமையிடமாகக் கொண்டு நிறுவப்பட்டது. பின்னர் உதய்பூர் நகரத்தை புதிய தலைநகராகக் கொண்டு இயங்கியது. உதய்பூர் இராச்சிய மன்னர்கள் தங்களின் முதல் தலைநகரமான நக்டாவில் சகஸ்ரபாகு கோயில்கள் கட்டினர்.
கோசலத்திலிருந்து கி பி இரண்டாம் நூற்றாண்டில் சௌராட்டிர நாட்டில் குடிபெயர்ந்த கனக்சென் என்ற சத்திரியரின் வழித்தோன்றல்களான கலோத்திய வம்சத்தினர் தங்களை வல்லபியின் ஆட்சியாளர்கள் என அழைத்துக் கொண்டனர். பின்னர் இராஜஸ்தானின் இதர் பகுதியைக் கைப்பற்றி ஆண்டனர்.
உதய்பூர் இராச்சியம் 18-19-ஆம் நூற்றாண்டுகளில் பிரித்தானிய இந்திய அரசின் கீழ் இயங்கிய சமஸ்தானம் ஆகும். இந்திய விடுதலைக்குப் பின்னர் 6 ஏப்ரல் 1949-இல் மேவார் இராச்சியம் இந்தியாவுடன் இணைக்கும் ஒப்பந்தத்தில் கையொப்பமிட்டது.
கி பி 12-ஆம் நூற்றாண்டில் இதர் நகரை விட்டு அகன்ற கலோத்திய வம்ச மன்னர் முதலாம் கரன்சிங்கின் மூத்த மகன் துங்கர்பூரிலும், இளையமகன் சிசோதியாவிலும் தங்கள் ஆட்சியை நிறுவினர்.
கி பி 7-ஆம் நூற்றாண்டில் கலோத்திய வம்ச மன்னர்கள், கூர்ஜர-பிரதிகாரப் பேரரசு, இராசபுத்திர குல சௌகான்களுடன் இணைந்து இசுலாமிய படையெடுப்புகளை எதிர்த்துப் போரிட்டனர்.
கிசோர்கஞ்ச் மாவட்டத்தில் பழைய பிரம்மபுத்திரா ஆறு, புலேஷ்வரி ஆறு, கொரௌத்திரா ஆறு, தனு ஆறு, மெக்னா ஆறு, நர்சுந்தா ஆறு, மோக்ரா ஆறு, சிங்குவா ஆறு, சுதி ஆறு, காளி ஆறு போன்ற ஆறுகள் பாய்வதால் நீர் வளமும், நில வளமும் மிக்கதாக உள்ளது. இங்கு நெல், சணல், கோதுமை, எண்ணெய் வித்துக்கள், பருப்பு வகைகள், நிலக்கடலை, கரும்பு, விளாச்சி, உருளைக்கிழங்கு முதலியன பயிரிடப்படுகிறது.
டாக்கா கோட்டத்தில் உள்ள கிசோர்கஞ்ச் மாவட்டத்தின் வடக்கில் மைமன்சிங் மாவட்டம், தெற்கில் நரசிங்கடி மாவட்டம், கிழக்கில் பிரம்மன்பரியா மாவட்டம் மற்றும் ஹபிகஞ்ச் மாவட்டங்களும், மேற்கில் மைமன்சிங் மாவட்டம் மற்றும் காஜிபூர் மாவட்டங்களும் எல்லைகளாக உள்ளது.
கிசோர்கஞ்ச் மாவட்டம் தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் டாக்கா கோட்டத்தில் அமைந்துள்ளது. வடகிழக்கு வங்காளதேசத்தில் அமைந்த இம்மாவட்டத்தின் நிர்வாகத் தலைமையிடம் கிசோர்கஞ்ச் நகரம் ஆகும்.
59 சதுர கிலோ மீட்டர் பரப்பளவு கொண்ட மாவட்டத்தை நிர்வாக வசதிக்காக பதின்மூன்று துணை மாவட்டங்களாகப் பிரிக்கப்பட்டுள்ளது.
ராஜசாகி மாவட்டம் பதின்மூன்று துணை மாவட்டங்களைக் கொண்டது. அவைகள்: பகா, சார்காட், துர்காப்ப்பூர், கோதகரி, மோகன்பூர், பாபா, புதியா, தாகூர், போவ்லியா, மதிகர், ராஜ்பரா மற்றும் ஷா மக்தம் ஆகும். இம்மாவட்டத்தில் ஒரு பெருநகர மாநகராட்சியும், 14 நகராட்சிகளும், 71 ஊராட்சி ஒன்றியங்களும், 1727 கிராமங்களும் கொண்டுள்ளது.
ராஜசாகி மாவட்டம் தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் ராஜசாகி கோட்டத்தில் உள்ளது. இம்மாவட்டத்தின் நிர்வாகத் தலைமையிடம் நகரம் ராஜசாகி ஒரு பெருநகர மாநகராட்சியும் ஆகும்.
ராஜசாகி மாவட்டத்தின் வடக்கில் நவகோன் மாவட்டமும், கிழக்கில் நத்தோர் மாவட்டமும், தெற்கில் நவாப்கஞ்ச் மாவட்டம் மற்றும் பத்மா ஆறும், மேற்கில் இந்தியாவின் மேற்கு வங்காளமும் எல்லைகளாக அமைந்துள்ளது.
இம்மாவட்டத்தில் 146 கிலோ மீட்டர் நீளத்திற்கு பத்மா ஆறு, மகாநந்தா ஆறு, போரல் ஆறு மற்றும் நரோத் ஆறுகள் பாய்கிறது.
7423 சதுர கிலோ மீட்டர் பரப்பளவு கொண்ட லர்கான மாவட்டம் ஆறு வட்டங்களைக் கொண்டிருந்தது. 2005-இல் இம்மாவட்டத்தின் இரண்டு வட்டங்களைக் கொண்டு பாகிஸ்தான் அதிபர் பர்வேஸ் முசாரப் குவாம்பர் சதாக்கோட் மாவட்டத்தை துவக்கினார்.
லர்கானா மாவட்டம் ; ) தெற்காசியாவியன் பாகிஸ்தான் நாட்டின் சிந்து மாகாணத்தின் 27 மாவட்டங்களில் ஒன்றாகும். லர்கானா கோட்டத்தில் அமைந்துள்ள இம்மாவட்டத்தின் நிர்வாகத் தலைமையிடம் லர்கானா நகரம் ஆகும். மொகெஞ்சதாரோ தொல்லியல் களங்கள் லர்கானா நகரத்தில் உள்ளது.
பாகிஸ்தான் நாட்டின் முன்னாள் பிரதமர்களான சுல்பிக்கார் அலி பூட்டோ மற்றும் பெனசீர் பூட்டோ மற்றும் சிந்து மாகாணத்தின் முன்னாள் முதலமைச்சர் மும்தாஜ் அலி புட்டோ லர்கானா நகரத்தைச் சேர்ந்தவர்கள் ஆவார்.
இம்மாவட்டத்தின் தலைமையிடமான லர்கானாவிலிருந்து இருபது கிலோ மீட்டர் தொலைவில் மொகெஞ்சதாரோ உள்நாட்டு வானூர்தி நிலையம், நாட்டின் பிற நகரங்களுடன் இணைக்கிறது.
இம்மாவட்டத்தில் லர்கானா இராணுவப் பயிற்சிக் கல்லூரிமற்றும் சுபில்கர் அலி புட்டோ வேளாண்மைக் கல்லூரி முக்கியமானவைகள் ஆகும்.
இம்மாவட்டம் வேளாண்மைப் பொருளாதாரத்தை மட்டுமே நம்பியுள்ளது. இங்கு கரும்பு, கோதுமை, நெல், மிளகாய், கொய்யா அதிக அளவில் பயிரிடப்படுகிறது.
வங்காளதேசத்தின் பிற கோட்டங்களைப் போன்று, இக்கோட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் , ஐந்தாண்டு படிப்புகள் கொண்ட இடைநிலைப் பள்ளிகளும் , இரண்டாண்டு படிப்பு கொண்ட மேனிலைப் பள்ளிகளும் , நான்கு ஆண்டு படிப்பு கொண்ட இளநிலை பட்டப் படிப்பு மற்றும் ஒராண்டு கால முதுநிலை பட்டப் படிப்பு கொண்ட கலை மற்றும் அறிவியல் கல்லூரிகளும், பல்கலைக்கழகங்களும், சட்டம் மற்றும் மருத்துவம் மற்றும் தொழில்நுட்ப பொறியியல் கல்லூரிகளும் உள்ளது. வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது
குல்னா கோட்டத்தில் பெரிய சணல் ஆலைகளும், காகித ஆலைகளும் கொண்டது. நாட்டின் இரண்டாவது பெரிய மங்களா துறைமுகமும், கப்பல் கட்டும் வளாகமும் அமைந்துள்ளது.
இக்கோட்டம் வேளாண்மைப் பொருளாதாரத்தைச் சார்ந்து உள்ளது. இக்கோட்டத்தில் பல ஆறுகள் பாய்வதால் நீர் வளமும், மண் வளமும் கொண்டுள்ளது. எனவே இங்கு நெல், கோதுமை, கரும்பு, பருத்தி, சணல், வாழை, எண்ணெய் வித்துக்கள், நவதானியங்கள், சோளம், உருளைக்கிழங்கு முதலியன பயிரிடப்படுகிறது.
குல்னா கோட்டம் ( தெற்காசியாவின் வங்காளதேச நாட்டில் அமைந்த எட்டு கோட்டங்களில் ஒன்றாகும். இக்கோட்டம் வங்காளதேசத்தின் தென்மேற்கு பகுதியில் உள்ளது. குல்னா கோட்டத்தின் நிர்வாகத் தலைமையிடம் குல்னா மாவட்டத் தலைமையிடமான குல்னா நகரத்தில் உள்ளது. 2011-ஆம் ஆண்டு மக்கள் தொகை கணக்கெடுப்பின் படி, 22284.22 சதுர கிலோ மீட்டர் பரப்பளவு கொண்ட குல்னா கோட்டத்தின் மக்கள் தொகை 1,56,87,759 ஆகும்.
இக்கோட்டட்தில் கங்கை ஆறு, மதுமதி ஆறு, பைரவா ஆறு மற்றும் கோபோடோக்கா ஆற்றின் வடிநிலங்களும், வங்காள விரிகுடாவில் பல தீவுகளையும் கொண்டது.
உலகின் பெரிய சுந்தரவனக்காடுகள் இக்கோட்டத்தின் குல்னா மாவட்டம், சத்கீரா மாவட்டம் மற்றும் பேகர்காட் மாவட்டங்களில் வளர்ந்துள்ளது.
குல்னா கோட்டத்தின் வடக்கில் ராஜசாகி கோட்டமும், தென்கிழக்கில் பரிசால் கோட்டமும், தெற்கில் வங்காள விரிகுடாவும், மேற்கில் இந்தியாவின் மேற்கு வங்காள மாநிலமும் எல்லைகளாகக் கொண்டுள்ளது.
இவர் 1963 இல் அமெரிக்க வானியல் கழகத்தின் என்றி நோரிசு இரசல் விரிவுரைத் தகைமையையும் 1973 இல் வெத்லெசென் பரிசையும் 1978 இல் எடிங்டன் பதக்கத்தையும் 1979 இல் பசிபிக் வானியல் கழகத்தின் புரூசு பதக்கத்தையும் 1983 இல் இயற்பியலுக்கான நோபெல் பரிசைச் சுப்பிரமணியன் சந்திரசேகருடன் இணைந்தும் வென்றார். இவருக்கு நோபெல் பரிசு அணுக்கரு வினைகளுக்கான கோட்பாட்டு, செய்முறை ஆய்வுகளுக்காக வழங்கப்பட்டது. இந்த ஆய்வுகள் புடவியின் வேதித் தனிமங்களின் உருவாக்கத்தைப் புரிந்துகொள்ள முதன்மையானவை ஆகும்.
இவர் நீராவிப் பொறி இயங்கிகளில் தொடர்ந்து ஆர்வம் கொண்டிருந்தார். பல நீராவிப் பொறி இயங்கிகளை பல அளவுகளில் தன்னிடம் வைத்திருந்தார். அவற்றில் ஒன்று இங்கே காட்டப்பட்டுள்ளது. இவர் கலிபோர்னியாவில் உள்ள பசதேனாவில் இறந்தார்.இந்த ஆய்வு விண்மீன்களில் உருவாகும், மிகக் குறைந்த எடை வேதித் தனிமங்களைத் தவிர்த்த பிற தனிமங்களின் அணுக்கரு நிகழ்வுகளை வகைப்படுத்தியது. இது பரவலாக 2 ஆய்வு]] என அறியப்படுகிறது.
இவர் வாழ்க்கையில் முதலில் பெயர்பெற்ற அணுக்கரு இயற்பியலாளரானார் இவர் கலிபோர்னியா தொழில்நுட்ப நிறுவனத்தின் கெலோகு கதிர்வீச்சு ஆய்வகத்தில் சார்லசு இலவுரிட்செனுக்குப் பிறகு இயக்குநராக ஆனார். இவருக்குப் பிறகு இயக்குநராக சுட்டீவன் ஈ. கூனின் தொடர்ந்தார். இவருக்கு அரச தலைவர் ஜெரால்டு போர்டு தேசிய அறிவியல் பதக்கத்தை வழங்கினார். இதுவே ஓர் அமெரிக்கர் அறிவியலில் பெறமுடிந்த தகுதியாகும்.
பவுலர் பென்சில்வேனியாவில் உள்ள பிட்சுபர்கில் பிறந்தார். இவரது இரண்டாம் அகவையில் குடும்பத்தோடு ஓகியாவில் உள்ள இலிமாவுக்குச் சென்றார். இது ஒரு நீராவித் தொடர்வண்டி நகரம் ஆகும்.இவர் ஓகியோ பல்கலைக்கழகத்தில் பட்டம் பெற்றார். அப்போது இவர் டௌ கப்பா எப்சிலான் அமைப்பில் உறுப்பினராக இருந்தார். இவர் கலிபோர்னியா தொழில்நுட்ப நிறுவனத்தில் அணுக்கரு இயற்பியலில் முனைவர் பட்டம் பெற்றார்.